b'\n_START_ARTICLE_\nSlips (band)\n_START_PARAGRAPH_\nSlips var et punkrock-band fra Jessheim, etablert i 1979._NEWLINE_Bandet ble startet opp som duo med Espen Dahle og Johnny Halvorsen, som tidligere hadde spilt sammen i Clergymens og The Fzst. I 1980 ble Kjetil Andersen p\xc3\xa5 bass  og Hans Petter Baarli p\xc3\xa5 gitar med i bandet, sammen hadde de to spilt i bandet Spr\xc3\xb8yters. De varmet opp for De Sjenerte p\xc3\xa5 flere konserter, og inngikk avtale med Curious Tapes om en kassettutgivelse, som aldri ble noe av. Baarli dannet i 1981 bandet Riff Raff med broren, og senere samme \xc3\xa5r ble Slips oppl\xc3\xb8st. Baarlibr\xc3\xb8drene startet Backstreet Girls i 1984, etter at Riff Raff ble oppl\xc3\xb8st._NEWLINE_I november 2006 ble Slips gjenforent i anledning bokslipp for Morten Andersens fotobok White Nights i Oslo. I 2007 ga de ut et musikkalbum med sangene fra 1980, b\xc3\xa5de p\xc3\xa5 CD og vinyl.'